पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण से आमजन को सचेत करने के लिए प्रशासन व पुलिस ने रविवार को पैदल मार्च निकाला। कल्याणरायजी मंदिर से मार्च शुरू हुआ। जिसकी अगुवाई डीएसपी सुरेश शर्मा, तहसीलदार महेंद्र सिंह मूंड, चेयरमैन सुमित्रा सैनी और ईओ जुबेर खान ने की।
करीब आधा घंटे के अढाई किलोमीटर लंबे पैदल मार्च में एसआई रामदेव सिंह, एएसआई महेश कुमार, अमर सिंह व ट्रैफिक इंचार्ज एएसआई राजवीरसिंह सहित पुलिस थाने के दो दर्जन से अधिक पुलिसकर्मी शामिल हुए। इस दौरान शहर के विभिन्न मार्गों से गुजर कर कोरोना की जागरूकता जगाई गई।
इधर, गाइडलाइन नही मानने वाले लोगों के चालान भी काटे। वाहनों में बिना मास्क लगाए मिले 22 लोगों से साढ़े तीन हजार रुपए और बिना कागजात के 12 वाहन चालकों से आठ हजार रुपए का जुर्माना वसूला व एक गाड़ी जब्त की। एडीजी बीजू जॉर्ज जोसेफ के पिलानी जाने से पहले ओजटू बाईपास तिराहे व गुरु हनुमान व्यायामशाला के पास नाकाबंदी की। इधर से गुजरने वाले वाहन चालकों द्वारा घर से बाहर निकलने का जायज कारण नही बताने पर पुलिस ने चालान काटे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn